text: Virksomhedsejer bekræfter fund af rotter
  10 april 2015 kl. 09.33
  Ifølge en af ejerne af Alt Pack i Rødekro er der fundet 5 rotter på et eksternt lager. Men de er for længst fjernet af en skadedyrsbekæmper, oplyser ejeren.
  
  Fødevarestyrelsen valgte torsdag at lukke virksomheden Alt Pack efter massive spor efter rotter.
  Rottesporene blev fundet på et lager, der ifølge Fødevarestyrelsen er uregistreret og dermed ulovligt.
  Leif Varberg, der er en af ejerne af Alt Pack oplyser til TV SYD, at han er ked af, at der er fundet rotter på lageret, men han afviser, at rottesporene også har bredt sig til pakkeriet, der ligger på en anden adresse.
  Virksomheder pakker chokolade og sukkervarer til danske butikker, men er altså nu lukket og der er udstedt et påbud om, at samtlige varer produceret fra 6. marts og frem skal trækkes tilbage fra kunderne.
  Fødevarestyrelsen er i dag i gang med at gennemgå virksomhedens kunderegister, for at finde frem til hvor varerne befinder sig.
  Se og hør interviewklip med Eva Rosenørn fra Fødevarestyrelsen
  Varighed 1:05
  